Ёқутистонда маҳаллий аёл зўрланиши ортидан мигрантларга босим кучайди (ВИДЕО+ФОТО)\n26 феврал 2021, Тошкент вақти: 23:39\nЖиноят содир этилгани гумонланган автоустахона\nЁқутистонда бир гуруҳ қирғизистонлик меҳнат муҳожири маҳаллий аёлни ўғирлаш ва зўрлашда айбланиши ортидан мигрантларга қарши оммавий стихияли митинглар кўтарилди. Миллий низо авж олган Ёқутистонда ишлаётган ўзбек муҳожирлари ўз дўконларини ёпишга мажбур бўлгани ва ўлкада полиция кучайтирилган назорат режимига ўтганини хабар қилмоқда.\nКузатувчилар оммавий норозиликларга минтақада йиғилиб қолган миллий муаммолар сабаб бўлганини гапирмоқда.\n17 март куни Ёқутистон пойтахти Якутскда мигрантларга қарши 200-300 кишилик стихияли митинг бўлиб ўтди. Йиғилганлар миграция қонунчилигини кучайтириш ва жиноятчиларни қаттиқ жазолашни талаб қилди.\nБу норозилик акцияси маҳаллий ОАВ ва ижтимоий тармоқларда марказий осиёлик бир гуруҳ шахснинг ёқутистонлик 36 яшар Оксана В.ни ўғирлаб кетиб, зўрлагани тўғрисидаги хабарлар ортидан юзага келди.\nЁқутистон Тергов қўмитаси бошқармаси мулозими Озодлик сўровига жавобан бу аёлнинг ўғирланиши ва зўрланиши ортидан жиноят иши қўзғатилганини билдирди:\n- 2019 йилнинг 17 март куни соат 4-ларда Саха (Ёқутистон) Тергов қўмитаси органларига Якутск шаҳрининг Кузьмин кўчасидан номаълум шахс бир аёлни машинасига мажбурлаб ўтирғизиб, ғойиб бўлгани тўғрисида хабар келиб тушди. Бироз вақтдан кейин бу аёл ўзи Тергов қўмитасига ариза билан мурожаат қилди. Росгвардия ва полиция оператив қидирув амалиёти натижасида жиноятга алоқадорликда гумонланган шахс ҳибс этилди, - деди адлия полковниги Надежда Дворецкая.\nТерговнинг дастлабки маълумотларига кўра, бу шахс ўзининг “Тойота-Королла” автомобилида аёлни зўрлаб, шаҳарнинг бир четида жойлашган автоустахонага олиб келган. У ерда Оксанани устахонада ишлаётган иккита бошқа ҳамюртига “ўлжа” сифатида ташлаб кетган.\nҚўриқчилари ухлаб қолганидан фойдаланган аёл қочиб қутулишга эришади ва полицияга мурожаат қилади.\nЖабрланувчи аёл қўлга олинган шахсни юзлаштириш пайтида танигани ва у ўз айбига иқрор бўлгани ҳам айтилди.\n"Можарога миллий тус берилмаслиги керак!"\nЁқутистон Тергов қўмитаси маҳаллий аҳоли вакилларидан тергов ва суд натижалари асосида хулоса чиқариш ва миллий низоларни келтириб чиқарувчи ҳаракатлардан тийилишга чақирди.\n“Статистика маълумотларига кўра, жинсий зўравонлик турли миллат ва элат, дин ва ижтимоий мақом вакиллари томонидан содир этилади. 2017 йилда Ёқутистонда содир этилган 117 та жинсий тажовуздан олтитаси хорижликлар томонидан содир этилган. 2018 йилда бундай жиноятлар сони 296 тани ташкил этган бўлса, атиги 4 тасига хориж гражданлари алоқаси борлиги исботланган”, дейилади маҳаллий Тергов қўмитаси расмий хабарномасида.\nШунга қарамасдан, полиция ва махсус органлар назорати кучайтирилган ўлкада 18 март куни ҳам “Триумф” спорт мажмуаси ёнида митинг бўлиб ўтиши тўғрисида хабарлар тарқалди.\nТармоқларда меҳнат мигрантларини жисмонан йўқотишга қаратилган даъватлар пайдо бўла бошлади.\nКузатувчилар бу оммавий чиқишлар республикада анчадан буён йиғилиб келган муаммолар натижаси эканига эътибор қаратиб, содир этилган жиноятга миллий тус берилиши жиддий салбий оқибатларга олиб келишидан огоҳлантирмоқда.\nТаниқли ёқут журналисти ва блогери Дмитрий Михайлов ўзининг Фейсбук саҳифасида бу чиқишларни миллий низога айлантирмоқчи бўлганларни танқид остига олди:\n“Сводкаларни кузатиб бораётган одамлар бирорта зўрлаш тўғрисида хабарни тинглаб “А, маҳаллий ёқутлар экан зўрлаган. Қўявер”, деса, “О, мана бунисида қирғизлар экан! Қачонгача! Ҳаммани митингга чақир!”, деб жар соляпти. Ички ишлар министри муовини Николай Мамчур ўз ходимасини зўрлашга уринганида маънавият ҳимоячилари қаерда эди? Руҳоний Мелетий болаларни зўрлаётганида ким нима деди (87 зўрлаш, атиги 17 йил олди)? 2018 йил декабрида бир меҳмон уй эгасини калтаклаб, 6 яшар қизчасини зўрлаганда бу ўртоқлар қаерда эди? Гап бу можаролар “ўзимизнинг” миллат вакиллари томонидан содир этилганида холосми?”.\nАйни дамда, маҳаллий қирғиз диаспораcи раҳбарининг ўз юртдошлари қилмишлари учун кечирим сўраган видеоси тармоқларда тарқади.\nЁқутистонда муҳожирларга қарашли барча дўконлар ёпилган\nОзодликка Якутскдан уланган ўзбек муҳожирларидан бири вазият таранглашиб бораётганини тасдиқлар экан, бу ўлкада миллатчилик айримлар учун қўл келишини сўзлади. Тушунарли сабабларга кўра исмини ошкор қилмасликни сўраган ўзбекистонлик суҳбатдош икки кундан бери муҳожирлар ишлаб келган барча дўкону устахоналар ёпилганини айтиб берди.\n- Бу жанжал ўзи кеча кечқурун бошланган эмас. Олдиндан пишиб келган нарса. Бир магазинга товарини қайтариб бераётсак сотувчи ёқут “Сенлардан фойда йўқ! Қаерда юрганингни унутгансанлар!”, деб баҳона қиляпти. Документ бўйича Миграция бўлимига кирсак, фақат “Кет, кет! Нима қиласан бу ерда – кўпайиб кетдиларинг”. Бу давлат ходимининг гапи! Кеча учта бола бир аёлни зўрлабди. Кечаси жанжал бошланди. Қирғизларни кетсин деб, таксистларни кўчаларда ушлаб, мошиналарни қувяпти – шунақа ишлар бўлаяпти.\nЎзбек-қирғизлар ҳозир тўхтаган. Бу иш орқасидан ўзбек, тожик, ҳатто чечен ва доғистонликларга таъсир қилаяпти. Вазият авж олди, шекилли. Полиция ҳаммаси машиналарда кўчаларга чиқарилган. Ўзбекларни ҳам дўконларини ёпишга мажбурлашидан фақат қирғизларга ёмон бўлмаяпти. Ҳамма ўзбеклар мева-сабзавот сотса, қирғизлар автобус-таксиларда, қурилишларда ишлаб келади,- деди ўзбекистонлик муҳожир.\nШу кунда Ёқутистонда Қирғизистондан келган 7 мингга яқин меҳнат муҳожири ишлаб келаётгани маълум.\nПойтахтда бўлиб ўтган митинг ортидан шаҳар мэри Сардана Авксентьева шаҳардаги барча транспорт, савдо ва умумий оватланиш тизимларига қарашли корхоналарни миграция қонунчилиги талабларидан келиб чиқиб текшириб чиқишни буюрди.


Ўзбекистон Россиянинг Украинадаги ҳаракатларини қоралаш билан боғлиқ резолюция бўйича овоз беришда қатнашмади - Anhor\nAnhor Все посты Ўзбекистон Россиянинг Украинадаги ҳаракатларини қоралаш билан боғлиқ резолюция бўйича овоз беришда қатнашмади\nЎзбекистон Россиянинг Украинадаги ҳаракатларини қоралаш билан боғлиқ резолюция бўйича овоз беришда қатнашмади\nБМТ Бош Ассамблеяси кўпчилик овоз билан Россияга Украинадан ҳудудидан ўз қўшинларини олиб чиқиш талаби билдирилган резолюция лойиҳасини қабул қилди. Бу ҳақда БМТ твиттерида хабар берилади, деб ёзади “Медуза”.\nЛойиҳани 141 та мамлакат қўллаб-қувватлаган, беш мамлакат (Россия, Беларусь, Сурия, КХДР ва Эритрея) қарши овоз берган, яна 35 та мамлакат бетараф қолган. Ўзбекистон овоз беришда қатнашмади. Овоз беришда қатнашмаган мамлакатлар орасида Озарбайжон, Эфиопия, Марокаш, Венесуэла ва бошқаларни кўрсатиб ўтиш мумкин.\nҚайд этиб ўтамиз, резолюция лойиҳаси Россиядан Украина қарши куч ишлатишни тўхтатишни, шунингдек Украина ҳудудидан ўз қуролли кучларини халқаро тан олинган чегараларгача сўзсиз ва тўлиқ олиб чиқишни талаб қилмоқда.\nБундан ташқари, резолюция муаллифлари Москвадан мустақил Донецк ва Луганск халқ республикаларини тан олишни рад этишни талаб қилмоқда ва барча томонларни Минск келишувига амал қилишга чақирмоқда.\nҲукумат томонидан атроф-муҳит мониторинги маълумотлари базаси жорий этилади\nШавкат Мирзиёев 3-4 март кунлари Покистонга ташриф буюради


Қозоғистон Ўзбекистон билан трансчегаравий сувларни бошқариш тўғрисидаги келишув лойиҳасини тақдим этди\nҚозоғистон Ўзбекистон билан трансчегаравий сув объектларини бошқариш, фойдаланиш ва қўриқлаш тўғрисидаги келишув лойиҳасини тақдим этди.\nУшбу келишув лойиҳасидан кўзда тутилган мақсад трансчегаравий таъсирларнинг олдини олиш, чеклаш ва камайтириш, трансчегаравий сув объектларини биргаликда бошқариш, оқилона фойдаланиш эканлиги айтилган.\nКелишув лойиҳасига кўра, “томонлар трансчегаравий сув объектлари ва сув хўжалиги иншоотларини бошқариш, фойдаланиш ва қўриқлашда яқиндан ҳамкорлик қилади”.\nТомонлар ушбу мақсадда:\n– сув ресурсларининг сув хўжалиги иншоотларига тақсимланишини таъминлайди;\n– ҳамкорликда трансчегаравий сув объектлари ва сув хўжаликларида сув миқдорини автоматик ҳисоблаш тизимини яратади;\n– сув хўжалиги иншоотларини реконструкция, эксплуатация қилиш ва таъмирлаш-эксплуатация ишлари, техник хизматларни молиялаштириш масалалари бўйича ҳамкорлик қилади;\n– трансчегаравий сув объектларидан фойдаланиш ва қўриқлаш бўйича мониторингни амалга оширади;\n– трансчегаравий сув объектларида янги сув хўжалиги иншоотлари қурилишини келишиб олади;\nҲужжатда кўрсатилишича, томонлар трансчегаравий сув объектларига нисбатан тенг ҳуқуққа эга ва улардан бошқа тарафга зарар етказмаган ҳолда фойдаланади.\nЭслатиб ўтамиз, 1 май куни Ўзбекистоннинг Сирдарё вилояти ҳудудидаги Сардоба сув омборида тўғон девори бузилиши оқибатида 276 квадрат километрдан ортиқ майдон сув остида қолди, шундан 76 кв.км. майдон Қозоғистон ҳудудида жойлашган.\nҚозоғистон ҳудудида 10та аҳоли пункти сув тошқинидан жабрланди, 30 мингдан ортиқ киши эвакуация қилинди. Дастлабки маълумотларга кўра, ушбу ҳодиса оқибатида кўрилган зарар миқдори 404 миллион тенге атрофида.


Канадада гўдакка жинси кўрсатилмаган тиббий харита берилди - 04.07.2017, Sputnik Ўзбекистон\nКанадада гўдакка жинси кўрсатилмаган тиббий харита берилди\nЯқинда Германия бундестаги бир жинсли никоҳлар тўғрисидаги қонунни маъқуллаган энди. Шу кечаю-кундузда Канада ҳукумати саккиз ойлик болага жинси кўрсатилмаган... 04.07.2017, Sputnik Ўзбекистон\n13:31 04.07.2017 (янгиланди: 13:46 04.07.2017)\n© JOEL SAGET / AFPЯнги туғилган чақалоқ\nЯқинда Германия бундестаги бир жинсли никоҳлар тўғрисидаги қонунни маъқуллаган энди. Шу кечаю-кундузда Канада ҳукумати саккиз ойлик болага жинси кўрсатилмаган тиббий харита берди\nТОШКЕНТ, 4 июл — Sputnik. Британия Колумбияси (Канада) ҳукумати саккиз ойлик болага унинг жинси кўрсатилмаган тиббий харитани беришди, деб хабар қилди Тайм нашрига таянган ҳолда РИА Новости.\nҲужжатда "жинси" деган жойида лотинча U ҳарфи ёзилган бўлиб, бу ёки "ноаниқ"(undetermined) ёки "белгиланмаган"(unassigned) деган маъноларни англатиши мумкин.\nБоланинг отаси, трансгендер Кери Дотининг сўзларига кўра, бу атай, бола келажакда ўз жинсини ўзи белгилаши учун қилинган. Доти Gender-Free ID Coalition ташкилоти аъзоси. Ташкилот Канада судларига мурожаат қилиб, янги туғилган чақалоқларга "жинси ноаниқ" деб ёзиладиган ҳужжатлар берилишини талаб қилиш билан шуғулланиб келади.


Беларусь ИИВ жанговар қурол ишлатишга тайёрлигини маълум қилди - Daryo\n14:12, 13.10.2020 21636\nБеларусь ИИВ жанговар қурол ишлатишга тайёрлигини маълум қилди\nБеларусь полицияси ходимлари ва ҳарбий хизматчилари кўчаларни тарк этишмайди ва, агар керак бўлса, махсус воситалар ва жанговар қуроллардан фойдаланишади. Бу ҳақда «БелТА» ахборот агентлиги ички ишлар вазирининг биринчи ўринбосари — Беларусь криминал милицияси бошлиғи Геннадий Казакевичнинг сўзларига таяниб, маълум қилди.\nВазирнинг биринчи ўринбосари сўзларига кўра, ИИВ ҳудудлардаги норозилик ҳаракатлари пасайиб бораётганини, аммо улар Минскка кўчиб, янада радикаллашаётганини айтмоқда. «Минскда содир бўлган якшанба кунги ҳаракатлар бунга ёрқин далилдир», — дея таъкидлайди у.\n«Ҳатто кундузи ва кечқурун ҳам у ерда тошлар, бутилкалар учаётган эди, пичоқлар ва чархлар бор эди. Кечга келиб эса баррикадалар ва ёнаётган шиналар пайдо бўлди. Бунинг фуқаролик намойишларга алоқаси йўқ. Биз нафақат тажовузга, балки жангарилар, радикаллар, анархистлар, футбол фанатлари тўдаларининг август бошидаги воқеаларни такрорлашга бўлган уринишларига дуч келдик», — дейди Геннадий Казакевич.\nБеларусда президент сайловлари натижаларидан норози бўлган фуқаролар намойишлари бошланганига икки ойдан ошди. Якшанба куни бўлиб ўтган намойишларда бутун республика бўйлаб 700 дан ортиқ киши ҳибсга олинган. Намойишчиларга қарши товушли гранаталар ва сув пуркагичлар ишлатилган. Маъмурий ҳуқуқбузарликлар тўғрисидаги ишларни судда кўриб чиқишдан олдин 570 киши қамоққа жойлаштирилди.\nАввалроқ Лукашенко ҳибсдаги мухолифат вакиллари билан учрашув ўтказгани тўғрисида хабар берилганди.\nБеларусь ҳукумати Светлана ва Сергей Тихановскийга 134 кун ичида биринчи марта суҳбатлашишга рухсат берди (видео)\nАлександр Лукашенко Беларусь ва Қирғизистондаги воқеалар таққосланаётганига муносабат билдирди\nЭслатиб ўтамиз, Беларусда 9 август куни бўлиб ўтган сайловларни сохталаштириш ҳақидаги маълумотлар фонида норозилик намойишлари бошланди ва ҳалигача давом этмоқда. Намойишчилар Лукашенкони сайловни сохталаштиришда айбламоқда. Сайлов натижаларига кўра, Александр Лукашенко 80 фоиз овоз тўплаган.\nБеларусь Марказий сайлов комиссияси маълумотларига кўра, Светлана Тихановская президентлик сайловида 10,1 фоиз овоз тўплаган. Тихановскаянинг ўзи эса мағлубиятини тан олмади ва ўзини «Беларусь халқи томонидан сайланган ягона етакчи» деб атади. Сайловдан икки кун ўтгач Тихановская Литвага чиқиб кетган. Унинг сафдошлари Тихановская ҳукумат босими остида мамлакатдан чиқиб кетганини маълум қилган.\n11:46, 08.10.2020 164855\n11:23, 27.09.2020 275250\n21:59, 30.09.2020 118531\n02:22 Бугун 5812\n02:02 Бугун 11442\n01:56 Бугун 11054\n01:35 Бугун 7808\n23:59, 19.04.2021 89595\n19:59, 19.04.2021 67872\n20:55, 20.04.2021 69649\n22:15, 19.04.2021 63535


3 май - Халқаро матбуот эркинлиги куни арафасида қатор халқаро ташкилотлар Ўзбекистонда матбуот эркинлигининг аҳволидан хавотир изҳор этди.\nПарижда жойлашган Чегара билмас мухбирлар ташкилоти мамлакатда "блогерлар ҳануз таҳдидга учраётгани ва ҳибсга олинаётгани"ни таъкидлаган.\nЖурналистларни ҳимоя қилиш қўмитаси (Committee to Protect Journalists – CPJ) Ўзбекистонни яқинда қабул қилинган “онлайн сўз эркинлигини чекловчи” қонуний тузатишларни бекор қилишга чорлади.\nҚўмита 28 апрель куни эълон қилган баёнотда “Октябрь ойида бўлиб ўтадиган Ўзбекистон президенти сайловлари яқинлашаркан, расмийлар ушбу янги тузатишлар ёрдамида сўз эркинлиги устидан назоратни кучайтиришга бел боғлаганга ўхшайди”, дейилади.\n31 март куни Ўзбекистонда Жиноят кодекси, Маъмурий жавобгарлик тўғрисидаги кодекс ҳамда “Ахборотлаштириш тўғрисида”ги қонунга киритилган тузатишлар кучга кирди.\nЎзбекистонни қарийб 30 йил бошқарган авторитар раҳбар Ислом Кармиов вафотидан сўнг ҳокимиятга келган Шавкат Мирзиёев даврида матбуот нисбатан эркинлашди.\nМирзиёев бошқарувидаги илк 4 йилда - виртуал воқеъликда миллионлаб аудитория йиға олган мустақил интернет нашрлари шаклланди. Ижтимоий тармоқларда, аудиторияси айрим Интернет нашрлариникидан ҳам каттароқ бўлган блогерлар жамоаси пайдо бўлди.\nАммо Мирзиёевнинг илк муддати якунига етиб, президент сайлови яқинлашаркан, ҳукуматнинг матбуотга эътибори аста секин - босим ва тазйиқларга айланди.\nЎтган 4 йилда Ўзбекистондаги сўз ва матбуот эркинлашуви жараёнини қўллаб келган халқаро матбуот ташкилотларининг ҳайрат ва хавотирлари шундан.\nЖумладан, Чегарасиз мухбирлар ташкилоти ўз баёнотида журналист ва блогерларга қарши таъқиблар давом этаётганидан хавотир блдирди:\n“Кузатув, цензура ва ўз-ўзини цензура қилиш ҳоллари мавжуд ва ҳукумат ҳануз матбуот устидан сезиларли назоратни ушлаб турибди.\n“Кузатув, цензура ва ўз-ўзини цензура қилиш ҳоллари мавжуд ва ҳукумат ҳануз матбуот устидан сезиларли назоратни ушлаб турибди. Блогерлар ҳануз таҳдидга учрамоқда, ҳибс қилинмоқда. Ҳукумат хорижий ва қувғиндаги журналистларга эшигини очди, аммо айрим ахборот воситалари, жумладан АҚШ молиялайдиган Озод Европа/Озодлик радиоси учун аккредитация олиш мушкуллигича қолмоқда”.\nШу кунда Тошкентда ишлаётган польшалик Агнешка Пикулицка шу йил февралда Ўзбекистон Ташқи ишлар вазирлигидан аккредитациядан ўтказилди.\nПикулицкага кўра, аккредитацияни расмийлаштириш тартиби қулайлашган, ортиқча қоғозбозлик йўқ. Аммо бу жараёнга масъул тизимнинг хорижий журналистларга муносабати - ҳануз эскича.\nАввалроқ польшалик журналист, Ташқи ишлар вазирлиги ходими Ўзбекистон ҳақида ижобий мақолалар ёзишни сўраб, унга босим ўтказгани, бундан ташқари, шилқимлик ҳам қилгани ҳақида баёнот берганди:\n“Президент Мирзиёев ҳокимиятга келганидан бери ўтган бир неча йил ичида, журналистика соҳасида вазият яхшиланди. Буни аввалги даврга умуман қиёслаб бўлмайди. Аммо, асл масала шундаки, аккредитация ҳануз ҳаммага ҳам берилмайди. Ташқи ишлар вазирлигида менга қандай муносабатда бўлишгани ҳақида гапира бошлаганимдан бир неча кун ўтиб, менга аккредитация беришди. Аммо афсуски, фақат 6 ойга, июлгача. Мен буни яна узайтириш учун апрель бошида яна ариза бердим, ҳозир жавобини кутяпман. Ҳали яна аккредитация оламанми, йўқми, бу номаълум”.\nСўнгги икки йилда Ўзбекистонда блогерлик фаолияти кучайиб борди. Айниқса, Ютюб ва Телеграм тармоқларида блогерларнинг ҳукуматга қаратилган танқидий чиқишлари купайди.\nПрезидент Шавкат Мирзиёев эса уларга шахсий дастагини ҳам ваъда қилди:\n“Танқид қилинглар! “Нимага сен шуни қилмаяпсан? Нимага топшириқни қилмаяпсизлар” деб, фамилиясини, расмини олиб чиқиб бир кўрсатинглар – бутун эл билсин. Бу учта-тўртта қарордан ҳам кўпроқ таъсир қилади, сизларнинг кучларинг катта”, деди Мирзиёев Тошкент вилоятига қилган сафарида.\nАммо аввалига нисбатан эркин ишлаган блогерлар ҳам сайлов йилига келиб сиқувга олинмоқда, айрим танқидчилар тазйиққа учради.\nЖумладан, Ўзбекистон ҳукуматига қаратилган танқидлари ва ЛГБТ ҳуқуқлари ҳимоясига қилган чиқишлари билан танилган 30 яшар Миразиз Бозоров ИИВ терговига тортилган.\nАйни пайтда, ҳукуматнинг яна бир танқидчиси - сурхондарёлик таниқли блогер Отабек Сатторий ҳам ҳибсда қолмоқда. Унга ЖКнинг 3 та моддаси билан жами 8 та айблов эълон қилинди.\nПольшалик журналист Агнешка Пикулицка бу жараённи Ўзбекистонда нисбатан эркин ишлай бошлаган блогер ва мустақил журналистларга босим, деб баҳолайди.\nБугун эркинлашаётган ўзбек матбуоти ҳақида гап борар экан, аксар журналист, таҳлилчи ва жамоатчилик фаоллари бу эркинликнинг чегараланганини ҳам алоҳида қайд этмоқдалар.\nМисол учун, Президент ва унинг оиласига ёки ҳукуматнинг энг юқори поғонасида ўтирган мулозимларга боғланган коррупция, ноқонуний ҳаракатларга оид иддаолар расмий, на мустақил ички матбуотда ёритилаётир.\nЧегарасиз мухбирлар ташкилоти ҳам ўнгги ҳисоботида “ҳукуматнинг юқори поғонасидаги амалдорлар танқиди ҳануз имконсиз”, дея қайд этди.\nПрезидент сайловига расман старт берилган бир кезда, Ўзбекистон қонунчилигига 2 та жиддий ўзгартириш киритилди.\nСўнгги ҳисоботида, Нью-Йоркдаги Журналистларни ҳимоя қилиш қўмитаси ана шу қонуний ўзгаришларни кескин қоралади:\n“Октябрга белгиланган президент сайлови яқинлашаркан, ҳукумат, қонунчиликка тузатишлар киритиш воситасида сўз эркинлиги устидан назоратни кучайтиришга бел боғлаган кўринади. Агар ўзбек расмийлари либерал ислоҳотларга чин дилдан ҳаракат қилаётганига дунёни ишонтиришни истаса, матбуот эркинлигини чекловчи ва ўз танқидчиларига жарима ҳамда қамоқ хавфини туғдирувчи қонунларни бекор қилиши керак”.\nБу йил октябрда амалдаги президент Шавкат Мирзиёевнинг илк муддатига якун ясайдиган президент сайлови бўлиб ўтади.\nМирзиёев номзодини қўйиши ва иккинчи муддатга сайланишига кўпчилик шубҳа қилмайди.\nСайлов йилида давлат ва нодавлат матбуот ҳамда ижтимоий тармоқларга кучайган босим, айрим ўринларда эса тазйиқларни кузатаётган журналистлар матбуотнинг бундан кейинги истиқболидан хавотирда.


Наманганда шифокор нега калтаклангани маълум бўлди | Qalampir.uz\nНаманганда шифокор нега калтаклангани маълум бўлди\n3-саҳифа\t04 Август 17:11 26578\nАввалроқ Намангандаги поликлиникада фуқаро тиббиёт ходимини аёвсиз калтаклагани ҳақида хабар берган эдик. Ушбу ҳолат юзасидан Наманган вилояти ИИБ расмий маълумот берди.\nМаълум қилинишича, жорий йилнинг 28 июль куни видеолавҳада юз берган ҳолат бўйича Наманган шаҳар ИИО ФМБ 2-сон ИИБ навбатчилик қисмига хабар келиб тушган.\nАниқланишича, Наманган шаҳар “Янгиқурилиш” МФЙда жойлашган 10-сонли оилавий поликлиникада шифокор бўлиб ишловчи, 1994 йилда туғилган Н.К.ни олдига Наманган шаҳрида яшовчи 1999 йилда туғилган Б.Н. ва акаси 1996 йилда туғилган Г.Н. соғлиғи яхши эмаслиги ва тана ҳарорати кўтарилиб кетганидан шикоят қилиб, тиббий ёрдам сўраб келган. Сўнгра, шифокор Н.К. тиббий кўрикни ўтказиб, тана ҳарорати кўтарилмаганлигини айтганида, фуқаро 1999 йилда туғилган Б.Н. нотўғри ташхис қўйилди, деб жанжал кўтариб шифокорни ургани аниқланган.\nЮқоридаги ҳолат бўйича Наманган шаҳар ИИО ФМБ ҳузуридаги тергов бўлими томонидан Ўзбекистон Республикаси Жиноят кодексининг 277-моддаси 2-қисми “б” банди билан жиноят иши қўзғатилиб, тергов ҳаракатларига киришилган.\n24 Сентябрь 07:41 52533\n25 Сентябрь 20:55 39526\n24 Сентябрь 13:42 34674\n25 Сентябрь 09:33 29676\n25 Сентябрь 16:47 28071


Science журналида Мериленд ва Иллинойс университетларининг америкалик олимлари томонидан чоп этилган мақолага кўра Саҳройи кабирни улкан воҳага айлантириш имконияти мавжуд бўлиб, бу лойиҳа Ер шарида глобал исишни секинлатиши мумкин. Бунинг учун саҳрода шамол ва қуёш фермаларини ташкил этиш зарур. Бунинг оқибатида эса ҳаво намлиги ва ҳароратига таъсир этувчи омил пайдо бўлади.\nСаҳройи кабир муқобил энергия манбааларини ишлаб чиқариш бўйича жуда қулай ҳудуд саналади. Аҳоли ва иморатларнинг камлиги улкан лойиҳаларни амалга ошириш имконини беради.\nСаҳройи кабирда ҳаво ҳароратининг пасайиши ва намликнинг ошиши кўп миқдорда ёғингарчиликни келтириб чиқаради. Бу эса минтақада қишлоқ хўжалиги билан шуғулланиш имконини яратади. Лойиҳа минтақа мамлакатлари иқтисодиётини ривожланишига сабаб бўлади.\nДругие материалы в этой категории: « Суриялик уламолар Татаристонга ташриф буюрдилар\tБАА да 1.000 йиллик масжид пойдевори топилди »


Сурхондарё вилояти Жўраевлар оиласи | "Оила" маркази\n"Ибратли оила - 2018 " Республика кўрик-танлови иштирокчилари\nСурхондарё вилояти Жўраевлар оиласи\nЖўраевлар оиласи Қизириқ туманидаги “Янгитурмуш” маҳалла фуқаролар йиғинида яшайди. Ушбу жуфтлик 37 йилдан буён бирга, ҳамнафас яшаб келмоқда. 5 нафар фарзанднинг меҳрибон ота-онаси, 10 нафар неваранинг севимли буви-бобоси.\nОила бошлиғи А.Жўраев 38 йиллик ўқитувчилик фаолияти давомида минглаб ёшларга таълим-тарбия бериб, эл-юртнинг ҳурматига сазовор бўлган. Л.Юлдашева оқила уй бекаси сифатида болаларини ота изидан бориш йўлида тарбиялади. Фарзандларининг барчаси олий маълумотли ўқитувчи бўлиб етишган.\nОилада 200 дан ортиқ китоб фондига эга кутубхона мавжуд.\nМаҳаллада ёшларга ибратли маслаҳатчи А.Жўраев оилада меҳрибон қайнота, О.Қулбоева эса 2 нафар келинларига, жонкуярлиги, оилапарварлиги билан ўрнак бўлиб келмоқда.\nОиланинг маҳалладаги ўрни, обрў эътибори ўзгача. Улар шахсий намуна кўрсатган ҳолда ёш авлоднинг комил инсон, ватанпарвар, етук кадр бўлиб тарбияланишида ўз ҳиссаларини қўшиб келмоқдалар.\nЖамоат ишларида фаол, ҳаётий тажрибаларини кўпчилик билан ўртоқлашгани ҳамда ўқитувчи-зиёли инсон қандай бўлиши кераклигини ўз ҳаёт тарзлари ва ҳатти-ҳаракатларида мужассам этган боис уларни маҳаллада ибратли, маънавиятли оила деб эътироф этишади.


Фарзанд бер Оллохим. - 19 Ноября 2012 - Dom.uCoz.Es\nГлавная » 2012 » Ноябрь » 19 » Фарзанд бер Оллохим.\nФарзанд бер Оллохим.\nОйдин даволанган шифохонада ишловчи Саодат исимли хамшира 38 га кирган булиб халихам фарзандли булмаган эди. У жон куйдириб ишлар эри ва уз келажагини йулга солиш учн кулидан нима келса хаммасини килар эди. Ушбу севишганларни куриб уни хаёли олис утмишларга олиб кетди. 1993 йиллар эди ушанда у эндигина тиббиёт коллежини битирган ёш ишга чанкок кизалок эди. Унинг онасини боши куп огриганлиги туфайли у доим хамшира булишни орзу киларди хамшира булсам доим хаста одамларни дардига шифо булсам дерди. Мана ва нихоят тиббиёт коллежинихам тугатди энди навбат ишга хасталар дардига шифо бцулишга. Коллеждан дипломни олдию уйи томон шошиб кетди тезрок уйга боргиси онасига дипломини курсатгиси ва онасининг канчалар хурсанд булишини кургиси келарди. Аммо йулидан курсдошлари чикиб колди.\n-Эй Саодат кайерга шошиб кетаяпсан ахир бугун битирув кечамизку ха алдокчи бизни ташлаб олис кишлогизга кетмокчи экансизда?\nНе илож нимахам киларди шунча кузлар жовдираб турибди. Битирув кечаси Гулистон шахридаги ажойиб рестаранларнинг бирида бошланди негадур Саодатнинг кунгли гаш эди битирув кечасихам кунглига сигмасди. Унинг олдига бир курсдоши келдида.\n- Саодат сизни телефонга сурашаяпти\n- салом кизим Саодат\n- салом ойижон яхшимисиз ойи диплом олдим кизил диплом хаммаси беш ойижон (кузларидан ёш сизиб чика бошлади онасини курмаганигахам саккиз ой булганди)\n-ало ало ойижон мени эшитаяпсизми. Нима булди телифонинг учиб колибди. Ха шу вакти телефонининг батарекаси тугаб колганди. Онаси билан гаплашгани унга бироз таскинлик берган булсада лекин у тезрок тонг отишини тезрок уз кишлогига боришини онсини тезрок куришни хохларди. Эрта тонг билан биринчи автобус билан кишлоги томон йул олди. Кишлогига йетиб келганда кишлок оксоколини куриб саломлашди\nЙулида давом этиб кетаркан уйларди яхшиям шу онам бор улархам йук булса нимахам киламан бир узим бу дунёда хаёл суриб кучаси томон бурулди ва уйи олдида чапон дуппида турган одамларни куриб бе ихтиёр онажон! деб бакириб юборди.\n- онажон нега ахир нега айтинг акажон хаёт мунчалар бешавкат нега бир кун чидай олмади акажон.\nУ шунчалар изтиробли йиглардики атирофда турган жами одамларни кузига ёш келди онасининг вафотини узига жудахам огир кабул килганидан бирдан узидан кетиб колди. Энди акаси карахт булиб колганди нахот онамдан айрилганимга биркун булмай туриб ёлгиз синглимданхам айрилсам. Зудлик билан шифохонага телефон килишди.....\nСаодат кузини очганда шифохонада эди тепасида акаси утирарди боши отилиб кетгудек даражада огрир эди.\n- сув сув беринг акажон.\nАкаси сув берди сувни ичиб булгач\n- акажон нима булди кандай содир булди бу вокиалар.\n- уша куни сен билан гаплашгандан киен анча хурсанд булдилар сени келишинга ош килишини дипломингни олиб бутун кишлокга айланиб чикишини айтиб хурсанд булиб утирдилар. Аммо кечкурун 21:00 дан 22:00га утар вакти бу дунёни тар этдилар.\nСаодат акасига караб ётардию лекин акасини гапларини эшитмасди уни хаёлида факат нахот энди дийдор киёматга колди онажон, нахот шу охирги сухбат эди онажон билганимда туйиб туйиб гаплашмасмидим онажон уз уздан дилига шу мисралар куйилиб кела бошлади.\nСизни кизиз Саодат бир бе сабирмиди.\nДавоми бор тез кунда.\nПросмотров: 488 | Добавил: gonch | Теги: Бер, Фарзанд, Оллохим. | Рейтинг: 0.0/0